Kuruman Hotel | LekkeSlaap
Kuruman Hotel is in Kuruman in die Groen Kalahari tussen ou kameeldoringbome geleë. Dit bied gehalteverblyf aan sakereisigers, vakansiegangers en oornaggaste.
Dié moderne lodge het 28 kamers. Elke kamer het 'n privaat en suite-badkamer met 'n stort, toilet en wasbak. Verder is tee- en koffiemaakgeriewe, 'n yskassie en lugversorging ook beskikbaar. 'n TV met DStv en gratis WiFi word voorsien.
Die lodge het 'n ten volle gelisensieerde kroeg en restaurant op die perseel wat ook beskikbaar is vir konferensies, troues en ander geleenthede.
Die lodge spog met 'n boesman-tema en is naby al die besienswaardigehede van Kalahari-streek en Kuruman. Dit is die ideale oornagstop vir diegene wat op pad is na die Kgalagadi Oorgrenspark en die Tswalu Woestynreservaat en ook die ideale oornagplek vir gaste wat die Kuruman Eye, Raptor Centre, Moffat Mission Centre en Billy Duvenhage Natuurreservaat besoek.